SteamOS

SteamOS היא הפצת לינוקס שפותחה על ידי Valve שבמרכזה עומדת חנות משחקי הווידאו Steam, והיא מערכת ההפעלה העיקרית עבור החומרה שמיוצרת על ידי החברה, ובעיקרה Steam Deck. ההפצה מבוססת קוד פתוח עם כמה רכיבי קוד סגור.

SteamOS פותחה במקור במטרה להזרים משחקי וידאו מהמחשב האישי למחשב המריץ SteamOS בתוך אותה רשת, למרות שמערכת ההפעלה יכולה לתמוך במערכות עצמאיות ונועדה לשמש כחלק מפלטפורמת Steam Machine של Valve. גרסאות SteamOS 1.0, שפורסמו בדצמבר 2013 ו-2.0 היו מבוססות על הפצת Debian של לינוקס עם סביבת שולחן העבודה GNOME . <ref></ref> באמצעות הפצה זו החברה עודדה מפתחים לשלב תאימות לינוקס במשחקי וידאו.

בפברואר 2022, Valve הוציאה עם מחשב המשחקים הכף יד Steam Deck את SteamOS 3.0. הגרסה השלישית של ההפצה, בניגוד לגרסות הקודמות, מבוססת על הפצת Arch Linux ועושה שימוש בסביבת שולחן העבודה KDE Plasma 5 . <ref></ref><ref></ref>

== פיתוח ==
במהלך פאנל ב- LinuxCon ב-16 בספטמבר 2013, מייסד ומנהל שותף של Valve, גייב ניואל, הצהיר שהוא מאמין ש"לינוקס וקוד פתוח הם העתיד של המשחקים", והמשיך ואמר שהחברה מסייעת למפתחי משחקים שרוצים להפוך משחקים תואמים ללינוקס, ושהם יפרסמו הודעה בשבוע שלאחר מכן בנוגע ללינוקס. <ref></ref> ב-20 בספטמבר 2013, Valve פרסמה הצהרה באתר האינטרנט שלה בשם The Steam Universe is Expanding in 2014, אשר הקניטה שלוש הכרזות חדשות הקשורות ל"דרכים נוספות לחבר את הנקודות עבור לקוחות שרוצים Steam בסלון". <ref></ref><ref></ref> ההכרזה הראשונה פורסמה ב-23 בספטמבר בשם SteamOS, כאשר Valve אמרו שהם "הגיעו למסקנה שהסביבה המתאימה ביותר לספק ערך ללקוחות היא מערכת הפעלה שנבנתה סביב Steam עצמה". <ref></ref> מוקד גדול של החשיפה היה הפתיחות של מערכת ההפעלה, כאשר הוכרז שמשתמשים יוכלו לשנות או להחליף כל חלק בתוכנה, ושהיא תהיה בחינם.<ref name=":1"></ref>

באוקטובר 2013, Valve הכריזה על Steam Dev Days ; כנס מפתחים בן יומיים שבו מפתחי משחקי וידאו יכלו לבדוק ולספק משוב על SteamOS ומכונות Steam. <ref></ref> באוקטובר 2013, Nvidia גם הכריזה על שיתוף הפעולה שלהם עם Valve לתמיכה ב-SteamOS בעזרת חבילת פיתוח בשם Nvidia GameWorks המשלבת PhysX, OptiX, VisualFX ועוד ממשקי API קנייניים של Nvidia והטמעות שלהם. <ref></ref>

בנובמבר 2013, Valve אישרו שהם לא ייצרו משחקים בלעדיים עבור SteamOS, והניאו מפתחים אחרים לעשות זאת, מכיוון שהדבר נוגד את הפילוסופיה שלהם למכור משחקים בכל מקום שבו לקוחות נמצאים. <ref></ref> בדצמבר הכריזה Valve שגרסת בטא של SteamOS תשוחרר ב-13 בדצמבר 2013. <ref></ref> כשגרסת בטא זו שוחררה, Valve עודדה לקוחות שאינם מכירים לינוקס לחכות עד 2014. <ref></ref>

באמצע אוקטובר 2015, החברה החלה לבצע הזמנות מראש של Steam Controller, <ref></ref> Steam Link, <ref></ref> ומכונות Steam תוצרת Alienware . <ref></ref> תאריך השחרור הרשמי של Steam Machines היה ב-10 בנובמבר 2015. <ref></ref>

ב-15 ביולי 2021 הכריזה Valve על Steam Deck, <ref></ref> מכשיר משחקי מחשב נייד . ה-Steam Deck מריץ גרסה מותאמת אישית של Steam OS 3.0 המבוססת על Arch Linux, כאשר מצב שולחן העבודה מופעל על ידי KDE Plasma 5 .<ref name=":3"></ref> ההחלטה לעבור מדביאן ל- Arch Linux התבססה על לוח הזמנים השונה של העדכונים עבור הפצות אלו. לדביאן, המיועד לתצורות שרת, יש את עדכון התוכנה המרכזי שלה בחבילה אחת גדולה עם תיקוני ביניים לתיקוני באגים ואבטחה ידועים, בעוד Arch משתמש בגישת עדכון מתגלגל לכל החלקים. Valve גילתה שגישת העדכון המתגלגל תהיה מתאימה יותר ל-Steam Deck, ומאפשרת לטפל בבעיות ותיקונים הרבה יותר מהר ממה שהדבר יתאפשר בדביאן. <ref></ref> Valve אישרו כי SteamOS 3.0 ימשיך להיות זמין באופן חופשי, מתוך כוונה לאפשר למפתחי חומרה אחרים לנצל זאת ולבנות התקני מחשוב כף יד דומים כמו ה-Deck. <ref></ref>

==גרסאות לא רשמיות==
לצד פיתוח מערכת ההפעלה על ידי Valve קיימים פיתוחים לא רשמיים של מערכת ההפעלה שנועדו להפצתה עבור כלל המחשבים האישיים.

==הערות שוליים==

== קישורים חיצוניים ==

* 

קטגוריה:תוכנות שהושקו ב-2022
קטגוריה:הפצות של GNU/לינוקס
קטגוריה:תוכנות שהושקו ב-2013